URDHËR

Nr. 12, datë 7.1.2026

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE, TË SHFAQUR NË SHTETIN E FRANCËS

Në mbështetje të pikës 4, të nenit 102 të Kushtetutës dhe pikës 1, të nenit 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e importit dhe tranzitimit nga zonat e përcaktuara në pikën 2 të këtij urdhri për në territorin e Republikës së Shqipërisë, të: 

a) shpendëve të gjallë shtëpiakë;

b) zogjve 24-orësh;

c) shpendëve dekorativë;

ç) materialit biologjik të shpendëve;

d) vezëve të shpendëve;

dh) mishit të shpendëve të patrajtuar termikisht;

e) nënprodukteve të shpendëve të patrajtuar termikisht.

2. Zonat e prekura me sëmundjen e influencës aviare me patogjenitet të lartë të shpendëve, të shfaqur në shtetin e Francës, janë sipas tabelës së mëposhtme:

	Nr.
	Ndarja administrative e nivelit 1
	Ndarja administrative e nivelit 2
	Ndarja administrative e nivelit 3*

	1.
	Hauts-de-France
	Pas-de-Calais
	Calais*

	2.
	Pays de la Loire
	Maine-et-Loire
	Cholet*

	3.
	Pays de la Loire
	Loire-Atlantique
	Châteaubriant*

	4.
	Pays de la Loire
	Vendée
	Fontenay-le-Comte*

	5.
	Nouvelle-Aquitaine
	Lot-et-Garonne
	Nérac*

	6.
	Grand Est
	Haute-Marne
	Saint-Dizier*

	7.
	Centre-Val de Loire
	Cher
	Bourges*

	8.
	Auvergne-Rhône-Alpes
	Allier
	Moulins*

	9.
	Auvergne-Rhône-Alpes
	Loire
	Montbrison*

	10.
	Bourgogne-Franche-Comté
	Côte-d'Or
	Beaune*

	11.
	Bourgogne-Franche-Comté
	Côte-d'Or
	Dijon*

	12.
	Grand Est
	Marne
	Vitry-le-François*

	13.
	Pays de la Loire
	Loire-Atlantique
	Nantes*

	14.
	Pays de la Loire
	Vendée
	Les Sables-d'Olonne*

	15.
	Pays de la Loire
	Vendée
	La Roche-sur-Yon*

	16.
	Nouvelle-Aquitaine
	Deux-Sèvres
	Bressuire*

	17.
	Nouvelle-Aquitaine
	Deux-Sèvres
	Parthenay*

	18.
	Nouvelle-Aquitaine
	Dordogne
	Périgueux*

	19.
	Auvergne-Rhône-Alpes
	Ain
	Bourg-en-Bresse*

	20.
	Pays de la Loire
	Loire-Atlantique
	Saint-Nazaire*

	21.
	Nouvelle-Aquitaine
	Haute-Vienne
	Bellac*

	22.
	Île-de-France
	Yvelines
	Rambouillet*

	23.
	Nouvelle-Aquitaine
	Dordogne
	Bergerac*

	24.
	Hauts-de-France
	Somme
	Abbeville*

	25.
	Centre-Val de Loire
	Loir-et-Cher
	Romorantin-Lanthenay*

	26.
	Nouvelle-Aquitaine
	Landes
	Dax*

	27.
	Bretagne
	Finistère
	Morlaix*

	28.
	Normandie
	Calvados
	Bayeux*

	29.
	Bretagne
	Côtes-d'Armor
	Saint-Brieuc*

	30.
	Hauts-de-France
	Nord
	Dunkerque*

	31.
	Drôme*
	-
	-

	32.
	Vendée*
	-
	-


Shënim. Simboli (*) nënkupton zonën e infektuar që bllokohet.

3. Certifikata veterinare garanton origjinën e ngarkesës së ardhur.

4. Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve informojnë të gjithë subjektet importuese të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht për hyrjen në fuqi të këtij urdhri. 
5. Ky urdhër nuk zbatohet për ngarkesat e certifikuara para datës së hyrjes në fuqi të këtij urdhri.
6. Autoriteti Kombëtar i Ushqimit informon rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht që vijnë nga vendet e sipërcituara, sipas pikës 2 të këtij urdhri.
7. Urdhri nr. 4, datë 5.1.2026, “Për disa masa mbrojtëse ndaj sëmundjes së influencës aviare me patogjenitet të lartë të shpendëve, të shfaqur në shtetin e Francës”, shfuqizohet.

8. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

Andis Salla


